Извънредно и първо в БЛИЦ! Стрелба в столичния квартал "Надежда"
https://blitz.bg/kriminalni/izvnredno-i-prvo-v-blits-strelba-v-stolichniya-kvartal-nadezhda_news604047.html Blitz.bg
15358 прочита
Стрелба е проехтяла преди минути в столицата. Това научи БЛИЦ от свой читател.
Той уточнява, че екшънът се е разиграл в голям сервиз и шоурум на известна марка коли, който се намира в столичния квартал "Надежда".
Пред центъра, който се намира на улица "Хан Кубрат" №27, е спрял тъмен джип. От него слязъл разярен мъж, започнал да се кара с хора от сервиза. Изведнъж нахлул вътре, извадил пушка, гръмнал няколко пъти във въздуха. След това необезпокоявано излязъл, качил се в джипа си и си тръгнал, казва читателят ни, който се е намирал в отсрещното заведение и е видял всичко.
Каква е причината за агресията му така и не става ясно.
На място веднага били извикани полицаи.
Бабаитът, гърмял на посоки, все още не е установен.
От МВР заявиха пред БЛИЦ, че действително има такъв подаден сигнал при тях и към момента проверяват достоверността му